b'\n_START_ARTICLE_\nBreakdance\n_START_PARAGRAPH_\nBreakdance je zvrst plesa, ki se je razvil v 70ih letih v Bronxu, New York.\n_START_SECTION_\nZgodovina\n_START_PARAGRAPH_\nIzvirno ime za breakdance je bboying, v medijih pa se je zanj ustalil izraz breakdancing. Razvil se je v za\xc4\x8detku sedemdesetih let 20. stoletja v Bronxu skupaj s hip hop kulturo in je tudi njen element, podobno kot grafiti, DJanje in rapanje. Nekateri viri navajajo, da se je breakdance razvil iz brazilske borilne ve\xc5\xa1\xc4\x8dine capoeire, kar pa ni dokazano._NEWLINE_Breakdance je bil na za\xc4\x8detku samo TopRock, \xc5\xa1ele kasneje se je razvil\xc2\xa0\xc2\xbbfootwork\xc2\xab. Eden najbolj znanih in prvih breakdancerjev, ki je izna\xc5\xa1el ve\xc4\x8dino osnovnih footwork\xc2\xa0\xc2\xbbgibov\xc2\xab, je bil Bboy Spy iz Crazy Commandos Crew. Pomembni deli breakdancea so tudi battli (bitke), cyphri (krogi) in pa spo\xc5\xa1tovanje do drugih bboyjev.\xc2\xa0\xc2\xbbCrew\xc2\xab\xc2\xa0(dobesedno posadka) je skupina prijateljev, ki skupaj trenirajo in tekmujejo na prireditvah. \xc5\xa0tevilo \xc4\x8dlanov ni omejeno, lahko se med seboj tudi zdru\xc5\xbeujejo in s tem postajajo ve\xc4\x8dji ter mo\xc4\x8dnej\xc5\xa1i._NEWLINE_Breakdance se ve\xc4\x8dinoma ple\xc5\xa1e na breakbeate.'